અમદાવાદઃ શહેરના દાણીલીમડા, મણિનગર અને વટવામાં તસ્કરોએ ત્રાટકી રૂ.૧૦ લાખની કિંમતનાં ઘરેણાં અને રોકડ રકમની ચોરી કરી હતી.દાણીલીમડામાં આવેલી વિશ્રાંતિ લક્ષ્મીકુંજ સોસાયટીના એક મકાનનાં તાળાં તોડી તસ્કરોએ રૂ.બે લાખની કિંમતના સોના-ચાંદીનાં ઘરેણાંની ચોરી કરી હતી. મણિનગરમાં ઉત્સવ કોમ્પ્લેકસ, ગણેશ ગલી ખાતેના એક મકાનમાંથી પણ તસ્કરોએ ઘરેણાં અને રોકડ રકમ મળી રૂ. સવા ત્રણ લાખની માલમતાની ચોરી કરી હતી. નારોલ ચાર રસ્તા પાસે ગોકુલેશ પેટ્રોલપંપ પાસે આવેલ એક ઓફિસની તિજોરીમાંથી પણ રૂ. સાડા ચાર લાખની રોકડની ચોરી થતાં પોલીસે તપાસ હાથ ધરી છે.